চুপিসারে মন্দিরে বিয়ে সারলেন সিদ্ধার্থ-অদিতি

কলকাতা: গোপনে বিয়ে সারলেন অদিতি (Aditi Rao Hydari)-সিদ্ধার্থ (Siddharth)। এক সূত্রের মারফত জানা গিয়েছে, সিদ্ধার্থ এবং অদিতি রাও হায়দারি তেলেঙ্গনার রঙ্গনয়কস্বামী ( Sri Ranganayakaswamy Temple in Srirangapuram) মন্দিরেই চুপিসারে বিয়ে সেরেছেন। নবদম্পতির কোনও ছবি এখনও প্রকাশ্যেও আসেনি। গত কয়েক দিন ধরেই বলিউডে জল্পনা জারি রয়েছে অভিনেত্রী তাপসী পন্নুর বিয়ে নিয়ে। গত ২৩ মার্চ উদয়পুরে প্রেমিক ম্যাথিয়াস বোয়ের সঙ্গে গাঁটছড়া বাঁধেন তিনি। যদিও বিয়ের খবর নিয়ে এখনও প্রকাশ্যে মুখ খোলেননি তাপসী। তার মাঝেই অদিতি-সিদ্ধার্থের বিয়ে নিয়ে নতুন করে জল্পনা শুরু।

যদিও বিয়ে দুজনের কেইই মুখ খোলেননি। সিদ্ধার্থ ও অদিতি, দু’জনেরই এটা দ্বিতীয় বিয়ে। ২০০৩ সালে ছোটবেলার বান্ধবী মেঘনাকে বিয়ে করেছিলেন সিদ্ধার্থ। দীর্ঘস্থায়ী হয়নি সেই বিয়ে। ২০০৭ সালে বিবাহবিচ্ছেদ হয় সিদ্ধার্থও মেঘনার। সরকারি আধিকারিক সত্যদীপ মিশ্রের সঙ্গে বিয়ে হয় অদিতির। ২০১৩ সালে বিয়ে বিবাহবিচ্ছেদ হয় অদিতির।

আরও পড়ুন: মুক্তি পেল ‘এটা আমাদের গল্প’ ছবির টাইটেল ট্র্যাক

২০২১ সালে দক্ষিণী ছবি ‘মহা সমুদ্রম’(‘Maha Samudram)-এর সেটে আলাপ হয় অদিতি ও সিদ্ধার্থের। ছবির সেটেই দুজনের বন্ধুত্ব হয়। তার পর ধীরে ধীরে একে অপরের সঙ্গে সম্পর্কে জড়ান। স্যোশাল মিডিয়ায় চোখ রাখলেই দেখা যায় দুডনের প্রেম মাখা আদুরে ছবি। ছবিতে দেখা দুজন দুজনের বাহুডরো বন্দি করে রেখেছে। দুজনকে বেশ কয়েকবার মায়া নগরীর রেস্তরাঁয় এক সঙ্গে দেখা গিয়েছে। এমনকি একসঙ্গে ছুটি কাটাতে দেখা গিয়েছে। যদিও নিজেদের সম্পর্কের সমীকরণ নিয়ে সংবাদমাধ্যমের সামনে মুখ খোলেননি দুজনের কেউই। এর মধ্যেই ভক্তদের চমকে দিয়ে মন্দিরে গিয়ে বিয়ে সারলেন এই যুগল। অনুমান করা হচ্ছে যে এই দম্পতি পরে তাদের বিয়ের বিষয়ে একটি আনুষ্ঠানিক ঘোষণা করবেন। ইতিমধ্যে, সোশ্যাল মিডিয়া সিদ্ধার্থ এবং অদিতি রাও হায়দারির জন্য অভিনন্দন বার্তাগুলি নিয়ে গুঞ্জন উঠেছে।